Maria Ferdinanda Espinosa
Maria Ferdinanda Espinosa Res apud Vicidata repertae: Nativitas: 7 Septembris 1964; Salmantica Patria: Aequatoria Familia Coniunx: Eduardo Mangas Maria Ferdinanda Espinosa, vulgo plene María Fernanda Espinosa Garcés (Salamancae nata die 7 Septembris 1964), parentibus Aequatorianis, est politica Aequatoriae. Alumna est Universitatis Catholicae Aequatorianae et Facultatis Latinoamericanae Scientiarum Socialium. Rector regionalis operam dedit iuxta Consociationem internationalem ad naturam conservandam. Cancellaria i.e. ministra a rebus externis Aequatoriae a die 15 Ianuarii 2007 usque ad 7 Decembris eiusdem anni, mox legata permanens apud Nationes Unitas a mense Martio 2008, deinde ministra a patrimonio a die 19 Octobris 2009, denuo ministra a munitione ab 28 Novembris 2012 usque ad 23 Septembris 2014 meruit, praeside Raphaele Correa. Annis 2015 et 2016 legata Aequatoriana iuxta Helvetiam Genavae fuit. Praeside Lenín Moreno die 24 Maii 2017 creato, Maria Ferdinanda Espinosa eodem die cancellaria patriae iterum facta est.